
Неопределителни местоименни форми в българските 
диалекти 


Семантичните и функционални особености на 
неопределителните местоименни думи (местоимения и местоименни 
наречия) в съвременния български книжовен език са сравнително добре 
проучени. На тях са посветени редица изследвания на наши и чужди 
учени - Ницолова, Осенова, Ро Хауге, Добрев, Русек и др. 

Целта на статията е да се направи преглед на формалното 
богатство от неопределителни местоимения, употребявани в 
българските говори, като по този начин се допълнят дистрибутивните 
местоименни редове (срв. Ницолова 1986:171). 

Използваният за анализ материал е ексцерпиран от Архива за 
български диалектен речник на Секцията за българска диалектология 
при Института за български език към БАН, от поредиците “Трудове по 
българска диалектология” и “Българска диалектология. Проучвания и 
материали”, от публикувани в последните години монографични 
изследвания, речници и статии за отделни диалекти. 

Системата на неопределителните местоимения се отличава с 
разнообразни форми, които имат субстантивна или атрибутивна 
употреба. Чрез тях се заместват неопределени или неизвестни названия 
за лица и предмети (един, боедин, пудин, н айкуй, ёди-кой, едъ-кутри, 
бът-кди, нем-кди, неве-кдй, нам-кди, на-кди, н-кутри, ёр-кдй, ким- 
кой, вари-кой, др-кой, макар-кой, кой-годе(р), кдй да е, който и да е, 
кутрӣ дъ е, кутриту и дъ е, кдй билд, кдйто и да билд, кдй-бъди; 
нешто, еди-што, нем што, невё-што, ёр-што, што-годе(р), што да 
е, штод билд и тн.), за количествени и качествени признаци 
(н дакъкъф//н 'акъф//некакоф, не знам Кикъф, нам какъф//нам какоф, 
неве какдф, ёди-къкъф// еди-какдф// ёдъ-къкъф, кйм къкви, ёр какъф// 
ёр какдф, какаф-гдде(р)//какдф-гдде(р)//къкъй-гдту, къкъф дъ 
йе//какдф да е/К икъф да йе, къкъф бъди/къф бъди, къкъфту бъди, 
колкаф-годе(р); н акулку, колку дъ е, кдлко и да йе, кодлку-годе, дле- 
годе// дле-год, еди-кдлко// едъ-кдлку, кйм-кодлку и т.н.), за притежание 
(нечий, чий да е, чий-годе(р), чий било и т.н.). 

При самостоятелна употреба на неопределителните местоимения 
за лица от мъжки род единствено число са запазени гломеративни и 


и Поради ограничения обем на статията, не се посочват подробно източниците на материала. 


дателни падежни форми – Кват пуйскъш н акугу дъ гу видиш, мджиш 
дъ пугленниш. Н акуму давът и брашну. Рукни кдгъ дъ е. Дай ги кдму 
дъ е (Съчанли, Гюмюрджинско); Дъ ни бдснъ пундга. Зъкълндъм тъ дъ 
ни кджиш пундм (Еникьой, Ксантийско); Зъ утшйт съз бът-кдгу; Да 
даде бът-кдму идын дрдбен” лёп. Мджими да хуртувами със макар 
кдгу у светъ (Банат); Че сакаш от некога манивёлу; Некому дай типа 
паре (Годеч), Тизека некому не каза ли што стана (Самоковско); Со 
когд-годер не се фак ай сват; Кому-годер не се дават зевгар 
(Гостивар); Невекого к е видам, невекому к е кажам (Овче поле) и др. 
Дативната форма се употребява по-рядко. Вместо нея се използва 
предложна конструкция от типа на н акого. Регистрирани са случаи, 
когато между частите на сложното местоимение се вмъква предлог, 
срв. ет нъ когъ си, ёдъ нъ кдмъ (Дедеагачко) и др. 

В българските у- говори при названията за лица от женски род 
единствено число се откриват винителни падежни форми, срв. 
Одрежи од нёкойу гуму. Че га тррам у к икву да йё вдду (Годеч), 
Некойу од момете че оженимо зимуска (Царибродско), Кликни нъку 
жънур дъ ти жнейе (Ново село, Видинско) и др. Запазени падежни 
облици се срещат и при неопределителните местоимения за признаци - 
нек икъф - нек иквого (м.р.), нек иква - нек икву (ж.р.) и за притежание 
- нечийа - нечийу (ж.р.). Друга диалектна особеност, която се открива 
при неопределителните местоимения от пограничните говори, е 
наличието на отделни форми за мъжки, женски и среден род в 
множествено число - некои, нек икви, нъ ки, нечии (м.р.) - некойе, 
нек икве, нъ ке, нечийе (ж.р.) – некойа, нек иква, нечийа (ср.р.) - Иду 
нек иква деца. Нек икве жёне пойу. Нечийе чёрке йду (Царибродско), 
Некое жене мде и да носу (Годеч), Дай нъке жътварке дъ ти 
пожнейу (Ново село, Видинско) и др. 

В словообразувателно отношение групата на диалектните 
неопределителни местоимения е твърде разнородна (Осенова 2002:43- 
44). От синхронна гледна точка тя включва прости лексеми (н акуий, 
пудин, боедин), сложни лексеми, образувани чрез добавяне на различни 
словообразувателни елементи в начална или в крайна позиция (иди- 
кой, едъ-кутри, ер-кдй, ким-кой, макар-кой, кой-годер, вари-кой, дле- 
годе), полесинтетични съчетания (кой да е, кдйто и да е, кутри дъ е, 
кой бъди, кой било, кутриту и дъ е) и аглутинативни форми (некуй си 
и др.). 

Частицата си при формите от аглутинативен тип засилва 
неопределеността и изразява пренебрежителен стилистичен нюанс - 
Имъли н акъкви си руднини (Силистренско), Н акуй си бъхтӣли там. 


Н акъкъй си келёш (Вишовград, Павликенско), Накуй си чъпкъни пак 
съ влизӣли в гърдинтъ (Войняговци, Карловско), Бърбдри нешту си 
(Самоковско) и др. Според едни автори си е остатък от стара оптативна 
форма на глагола въти (Мирчев 1978:191; Иванова-Мирчева, 


Харалампиев 1999:117), а според други, тя е форма за дателен падеж на 
възвратното местоимение (Ницолова 1986:172). Частицата си може да 
се вмъква и между частите на сложното или съставно по форма 
местоимение, срв. ёди-колку си и еди си кдлку, нам къкъй си и нам си 
къкъй ит.н. 

В някои говори се срещат и умалителни облици на 
неопределителните местоимения, “срв. нёштичко//н аштичко// 
нёштичко, н'ёшку, нёквичко, нёквичичко (Центр. Родопи), н йштенце 
(Провадийско), н акуйчек (Драмско, Сярско), ни акафчек, н акафка 
(Родопи), “| неконинко (Ихтиманско), | еде-кдлкавичък (Велес), 
штогудичка (Висока, Солунско), шойудичка (Сухо, Солунско), шодлце 
(Еникьой, Ксантийско) и т.н., напр. Йдла да ти ддм пард да ми купиш 
и дштичку. Нёштичко ште та запитам. Лу нёквичко ми дддни 
(Смолянско), Тднинку едно н'йштенце ми не дадва (Черковна, 
Провадийско), Съкън, дъ ни прудумиш шолце. Н 4а стуим гланни йа, 
ша стдрим шолце ( Еникьой, Ксантийско) и др. 

В системата на българските диалектни неопределитлни 
местоимения се обособяват две основни групи. 
1 Неопределителни местоимения, образувани с 
числителното име един. 
Както е известно в старобългарски език числителното кдинъ се 


среща и с неопределително значение за лица и предмети “някой” или 
за признаци “някакъв”. Като неопределително местоимение стб.кдинъ 


се употребява самостоятелно или в съчетанието кдимуъ  люБо, 


среднобълг. лювокдинъљ (Граматика1991:248; “| Иванова-Мирчева, 


Харалампиев 1999:117). 

Неопределителната местоименна функция на един е запазена както 
в източните, така и в западните български диалекти. Употребата на 
един най-често е атрибутивна - Отишел на енд село (Кюлевча, 
Шуменско); Ръспрдаши виднъш чичу ти Кдл у как приз иднъ зимъ в 
„..(Гроянско); Виднъш свътдвници утишле нъ згледъ у иднъ мумъ 
(Енина, Казанлъшко); Фанъф пу аннъ път ка с нега и изл азъф на идин 
бузалък (Нова Надежда, Хасковско); Той отишол на един дуг ан ф 


село. Един сиромах тръгнал да йде да печдли (Габаре, Белослатинско); 
Едън ддктур йу беше казал (Годеч); И ме затворй момата у едно 
маненко одайче (Царибродско) и др. Макар и по-рядко един се 
употребява и субстантивно, срв. Че Окнем едндга за кума и готдво 
(Годеч); Едни са оздравевале (Ихтиманско). Най-добре е изразена 
неопределителната функция при формата за множествено число, която 
влиза в семантично противоречие с количественото значение “един 
брой от някакви същини - Глёдъме там енни дръ се нъбарали 
(Съчанли, Гюмюрджинско); Ини луде му кааха (Еникьой, 
Ксантийско), Един терзйа отишъл с чирака си у енни дра да шие 
(Смолско, Пирдопско). 

В днешните  рупски говори като наследници на 
съчетанието люБокДИНЪ са запазени формите 


боедин//боадин//бодин//будин//бадин//бодън (Мирчев 1932). 
Разпространени са главно в родопските и в западнорупските диалекти, 
но се срещат и в отделни западнотракийски говори - Зап ени вратата, 
че будин ше флезе. Буадий пак ше рект (Ропката); Като да беше 
калесан на боедна зенгинцкъ сфатба (Гоцеделчевско); Боедни л7де му 
в дроват (Драмско) и др. 

В Западна Тракия - Ксантийско, Гюмюрджинско, Димотишко и 
Дедеагачко се употребява друго, типично само за рупската диалектна 
зона, неопределително местоимение пуедин//пуадин//пуъдин/пудин - 
Мър ндаш ли пуна друшка да пдате зъиндш (Еникьой, Ксантийско); 
Пунна пърча л ап ни давът. Ку не вати пудин дъш, кознъ къко съ прайм 
(Съчанли, Гюмюрджинско). Освен за лица и предмети се употребява и 
за признаци - Пудин чулак зъмна ут піт ът (Еникьой, Ксантийско); 
Кой е стдрил пудин кар уд женети (Дервент, Дедеагачко); Дъ ги 
ръзигравът кът пуннй мъймуни. Дъ видът ут нъпрешнийъ ден" дъ 
намъ пуъннӣ хдръ (Съчанли, Гюмюрджинско) и др. Съществуват 
различни предположения относно появата на това неопределително 
местоимение. Някои автори приемат, че пудин е фонетичен вариант на 
боедин, получен от обеззвучаването на б в и. Т. Бояджиев (1979:46-47) 
допуска, че появата на пудин е следствие от преосмисляне на 
предложното съчетание по един. Според нас пудин възниква от 
съчетаването на наречието поне с един по аналогия на стб. любокдинъ 


(От люво "само + кдинъ) и с последвало опростяване, срв. поне 


един>поедин>пуидин>пудин. 


По модела поне един>пудин от наречието барем//баре//бар 
поне и един е получено неопределителното местоимение барадин в 
говора на крумовградското село Тихомир. Барадн се употребява 
успоредно с бадин < стб. лювокдинъ, като между двете форми 


съществува и звукова близост. 

1 Неопределителни местоимения, образувани от други 
местоимения (въпросителни, относителни, показателни и 
др. ). 

Неопределителните местоимения в съвременния книжовен 

български език, както и преобладаващата част от диалектните 
местоименни облици от тази група, са свързани по произход със 


старобългарските въпросителни форми къто, чьто, към, клкъ, коликъ, 
чьи (Иванова-Мирчева, Харалампиев 1999: 114-115, 117-118; Граматика 


1991:247-248). В някои източни български говори от мизийски, 
южнотракийски и родопски тип се срещат и неопределителни форми, 
образувани със старобългарското въпросително местоимение которъи> 


кутрӣ, срв. н дкутри, нёкутри, накутри, кутрӣ дъ е, кутриту и дъ е, 
ёдъ-кутрӣ, ет-кутри, иди-кутри и т.н. 

Най-широко разпространен е редът, образуван с частица ня-< 
стб. нъ- и въпросителни местоименни форми, срв. н акуй (си), некой 


(си), некой (си), н 'ашту(си) /нешчо (си), некакъф (си), неколкаф (си), 
нечий (си) и т.н. - Зимӣ си н акуй леф. Н'ашту търсиш ли (Войнягово, 
Карловско), Минавът ин акъви дръ и му казвът (Дервент, Дедеагачко), 
Накъф чвак те шетъ. Стрелихме н акакулку пъти (Съчанли, 
Гюмюрджинско), Н акуй ми гу кўпи. Нешту шумули. Н акак ъку дете 
плачи (Вишовград, Павликенско), Н акаков будала а тда (Драмско), 
Нечийо дете рове (Годеч), Некой Оти се не сети за мене. Земи 
некакоф конец (Самоковско), Некой рдпа на вратата. Некакоф мъш 
дойде да те бара (Костурско), Н акутру са убади (Добрево, Добричко), 
Ъку видиш н акутрии да лазе, ни гу пуштъй (Калипетрово, 
Силистренско), Накатро са изр ўка кдлкото име глас (Смолянско) и 
др. 

Първите регистрирани примери за неопределителни 
местоименни форми с частицата еди- < стб. єде/еди датират от ХП в. 
(Иванова- Мирчева, Харалампиев 1999:117). – Ёди-кдй кдзъл. Еди-куйа 
утишлал. Дунесъл евди-кдлку си пърӣ (Вишовград, Павликенско), Съ 
речът едъ-куи дръ ймът мдмъ зъ глъвене. Съ седи едъ-кдлку дъ угури 


убу. Стдрилу къбъхӣт’ ёдъ-кутрд дете. Дъ съ срешне с гдъ-кутри 
чув ак (Съчанли, Гюмюрджинско), Иди-кутри жена ми казъ тъй и 
тъй. Иди-кутро детенце ъсъй-ъсъй сторе. Сайт ът е йди-кдлку си 
(Еникьой, Ксантийско), Занци го на ёди-кой си тирзийа (Кайлярско), 
Абе, на ёди-кдй дн йадейне, пийне бес пдри (Кукушко) и др. 
Местоименията с еди- означават фиксиран референт (Ницолова 
1986:174). 

През ХУП в. се появяват и неопределителни местоимения, 


образувани с частица - годе(р)//-готу//гот < стб. наречие год, в “угодно”, 
местен падеж от стб. годъ (Иванова- Мирчева, Харалампиев 1999:118) 


- кой-годе(р), што-годе(р), какдв-гдде(р), какво-годе(р), чий-годе(р), 
срв. Стори ма, Боже, направи на каква-годе гадина (Новопазарско), 
Койа-гдт жина да питаш, за т убады. Какъй-гдту пахар дай (Банат), 
Есенес зехме малко вълна, та да натъчем што-годе за в къшти 
(Копривщица) и др. В книжовния български език днес местоименията с 
-годе се употребяват рядко. Причината за тяхното изчезване е 
близостта им по значение с местоименията от типа който и да е, които 
са предпочитани (Ницолова 1986:174). 

В някои източни български говори (Провадийско, Шуменско, 
Казанлъшко, Гюмюрджинско и др.) се употребяват местоимения от 
типа ким кой, ким кдлку, ким къкви и т.н, срв. Ким кдлку шъ съ нъказва 
(Шуменско), Ким къкви истории ймъ. Намъ кйм колку дъ въртиш 
(Съчанли, Гюмюрджинско) и др. Словообразувателният елемент ким 
произлиза от турската лексема Ют ‘кой, някой’, която е приела в 
български език функцията на неопределителна частица (БЕР 1979). 

В югозападните български говори (Кюстендилско, Корчанско, 
Прилепско и др.) се срещат неопределителни местоимения, образувани 
с частица ер, която също е от турски произход, срв. лег “всякой” (БЕР 
1971) - ёркой, ёркакъв, ёршто - Еркой дъ мйни пр селто у нас ке ддй 
(Костурско) и др. В събрания диалектен местоименен корпус е 
регистриран пример от Прилепско ер што год - контаминация от 
формите с частиците ер- и -годе(р). 

В някои източни български диалекти се откриват 
неопределителни местоимения, образувани с частицата вдре// вари от 
румънско уаге> оаге, срв. оаге саге “който и да е”, оаге се “каквото и да 
е БЕР, 1979) - вари кой “неизвестно кой? - Ше тъ пудири вари кой 
(Силистренско), Търси та вари кдй (Казанлъшко) и др. 

В българските говори в Румъния се употребяват 
неопределителни форми от типа дркой “който и да е’, Оркакво // дркво // 


дркфд “каквото и да е”, дркдлко “колкото и да е’ - Оркаквд ймаше тдм. 
Вържеме ги със кднци или със Оркфо. И кво има невдйа тама садиш и 
туриш и дрквд ти треба там . ДЪб думашеме на дрквд дърво. Орквд 
дърво дебело. Оркдлко йма се брайно им кӣзваме и др. Формите са 
хибридни. Образувани са от първия компонент оп на румънските 
местоимения огісіпе “който и да е’ и опсе ‘каквото и да е’ и 
българските въпросителни местоимения (Младенов 1993:386). 

В банатския диалект са регистрирани и неопределителни 
местоименни облици, образувани с гръцкото по произход наречие 
макар "поне - макар кой, макар куйъ, макар куйе, макар куйъ, срв. 
Макар кой да йд, за му кажит. Макар куйъ се жалва на биродва, за 
даде куне. Макар куйе реве на пъте ми й жал. Макар куйъ да си 
густене, за съднат на търпезата и т.н. Подобни облици се срещат и в 
сръбски език, където вероятно също са по-нови образувания, срв. 
макар шта, ма шта (Лашкова 2001:151). 

В българската диалектна местоименна система се употребяват и 
местоимения, възникнали чрез свързването на въпросителни 
местоименни форми с глаголни облици в сегашно, минало или бъдеще 
време. Освен употребяваните и в книжовния език местоимения от 
типа кой да е, кдйто да е, в рупската диалектна област се откриват и 
форми като кутри дъ е - Че земем какдф да е вдл (Доброславци, 
Софийско), Че га прдим к икво да йё. Дднеси ми едън леп кик ъф и да 
йе (Годеч), Ръкйте си дъ измйиш, зёре шту дъ и бдръте (Дервент, 
Дедеагачко), Колку дъ е, другу е, га ймъш сдйни дръ. Тит ўн’ пие къкъф 
дъ е (Съчанли, Гюмюрджинско) и др. Статусът на този вид 
местоименни форми се определя различно от езиковедите. Според 
едни автори те са предмет на морфологията, а според други на 
синтаксиса (Лашкова 1988:12). 

От свързването на въпросителни местоименни форми с перфект 
в среден род са възникнали облиците от реда кой билд, што-било, 
какдв било, колкав било (югозападни говори), срв. в руски език кой бы 
ни был, в сръбски било који. В книжовния български език се 
предпочитат форми, образувани от относителни местоимения, срв. 
който и да било. 

От третоличната форма на глагола бъда и въпросителни 
местоимения се образуват източнобългарските неопределителни 
облици кой бъди, къкъф бъди, къкво бъди //кво бъди // ко бъди, срв. в 
руски език кто-нибудь, что-нибудь - Кой бъди ни мод йа кажи тъс 
дрма (Силистренско) и др. Мястото на глаголната форма може да бъде 
и пред местоимението, както е в банаския говор - бът кой, срв. в 


сръбски език буди какав (Лашкова 1988:12) - Бът кой за йа зъми, чий 
бугата. За пузве бът куйъ жинъ. За закдл бът куйе пълчи. За ддойат 
бът куйъ рудиаци. Срещат се и облици, образувани с относителни 
местоимения и глагола бъда, срв. къфту бъди, къквдту бъди! квдту 
бъди//кдту бъди и т.н. - Ше идем ко бъди. Дай ми чърёши квиту бъди 
(Силистренско) и др. 

Една група неопределителни местоимения са възникнали чрез 
вторична морфологизация на синтактични конструкции. Така напр. в 
редица източни български говори се употребяват облици от ндм-кди 
(си), нам-какво (си), нам-какъв (си), нам-кдлко(си) (от не знам кой> 
нам кой) - Нам-кой та вика (Разградско), Дойде нам-какоф си чул ак, 
отиде при нам-каква си баба (Драмско, Сярско) и др. 

В някои говори формообразуващата морфема нам се опростява 
още, срв. нам>на - на-кой (си), на-какво (си), на-какъв (си), на-колко 
(си). В говора на с. Буря, Габровско, както и в редица североизточни 
говори, облиците от реда на-кой (си) имат две значения: 
“неопределеност, неизвестност за събеседника, но определеност, 
известност за говорещото лице’ и "израз на пренебрежително 
емоционално отношение”. Местоименията от типа нд-кдй влизат в 
семантична опозиция с тези от типа н акой, които са индеферентни към 
признака определеност/неопределеност (известност/неизвестност) по 
отношение на говорещото лице (Пашов 1965:367). Облиците от реда 
на-кой са маркирани и посредством второто си значение. В родопските 
говори са регистрирани форми, образувани с въпросителното 
местоимение кутри - накутри (Момчиловци, Смолянско) и др. 

По същия път в западните български говори са възникнали 
неопределителните местоименни облици от реда неве кой (от стб. не 


вкмъ > не вём кой (1л. ед. ч.) > не ве кой (З л. ед. ч.) > неве кой и др.) - 


Вишел е неве кой (Сапарево, Дупнишко) и др. 

В някои погранични говори са регистрирани конструкции, 
функциониращи като неопределителни местоимения от типа дле-годе 
"що-годе? (Станьовци, Брезнишко), дле-год "колко-годе” (Трънско). 
Произходът им се свързва със старобългарските облици клъ“едва” или 


кли“колкото; толкова, колкото” (Тодоров 1994:133). Подобни 


местоимения се откриват и в полски език, срв. Пеко/млек ‘колкото и да 
е” от Пе ‘колко’ и-Ко/млек “-годе” (Тодоров 1994:134). 


? Според Пашов е възможно формите да са образувани и от показателна частица на “ето” (Пашов 
1965:367). 


От свързването на две местоимения (въпросителни или 
показателни) са получени неопределителните облици кое-какве // кое- 


кве “някакви” (Трънско) и сакдф-такдф “някакъв (Момчиловци, 
Смолянско) и др. При тези неопределителни местоимения би могло да 
се говори и за редупликация като словообразувателен метод. 
Направеният преглед показва, че класът на неопределителните 
местоимения в българските диалекти се характеризира с голямо 
богатство от форми. Една част от тях са възникнали още в 
старобългарски език, а други са резултат от по-късни развойни 
процеси. Неопределителните местоименни редове са изградени главно 
от въпросителните с помощта на разнообразни частици от номинален и 
вербален произход или от съчетания на числителното един с наречия. 


Литература 

Бояджиев 1970: Бояджиев, Т. Значение и употреба на 
числителното име един в рупските говори. - ИИБЕ. Кн. ХІХ, 1970, 
с.743-750. 

БЕР: Български етимологичен речник. Т.І, 1971 – Т. ІУ, 1995. 

Видоески 1999: Видоески, Б. Дијалектите на македонскиот 
Јазик. Т. 3. Скопје, 1999. 

Витанова 2002: Витанова, М. Неопределителни и отрицателни 
местоименни форми, образувани с един в рупските говори. - Българска 
реч, 2002, кн. 2, с.40-50. 

Граматика 1991: Граматика на старобългарския език. С., 1991. 

Граматика 1983: Граматика на съвременния български 
книжовен език. Т. 2. Морфология. С., 1983. 

Добрев 1980: Добрев, Ив. Произход на старобългарското 
неопределително местоимение нъкъм. - Бълг. език, 1980, кн. 0. 


Дограмаджиева 1974: Дограмаджиева, Ек. Синтакгична 
характеристика на съчегатия от типа който и да в съвременния 
български книжовен език. - В: Езиковедски изследвания. В памет на 
проф. Ст. Стойков. С., 1974. 

Иванова-Мирчева, Харалампиев 1999: Иванова-Мирчева, Д., 
Ив. Харалампиев. История на българския език. В. Търново, 1999. 

Лашкова 1988: Лашкова, Л. Мястото на българския език в 
съпоставителното изследване на славянските езици. - Съпоставително 
езикознание, 1988, Хо 4-5, с. 7-13. 

Лашкова 2001: Лашкова, Л. Сърбо-хърватска граматика. ЕМАС, 

София, 2001. 


Мирчев 1932: Мирчев, К. Източномакедонското и родопско 
боедин, словенско (п)обейеп и зап. слав. Хадпу-7адеп. - Мак. преглед, г. 
УШ, 1932, кн. 2, с. 9-22. 

Мирчев 1978: Мирчев, К. Историческа граматика. С., 1978. 

Младенов 1993: Младенов, М. Сл. Българските говори в 
Румъния. С., 1993. 

Мостовска 1988: Мостовска, М. Неопределителни местоимения 
в българския и полския език. - Съпоставително езикознание, 1988, кн. 
4-5, с.73-79. 

Мъжлекова 1990: Мъжлекова, М. Речник наа старобългарски 
думи в днешните български говори. С., 1990. 

Ницолова 1986: Ницолова, Р. Българските местоимения. С., 
1986. 

Осенова 2002: Осенова, П. Семантика и прагматика на 
българските неопределителни местоимения. С. , 2002. 

Пашов 1965: Пашов, П. Особен тип неопределителни 
местоимения в североизточните български говори (на-кой, на-какво, 
на-къде). – БЕ, 1965, кн. 4-5, с. 362-370. 

Попов 1980: Попов, Д. Функционано-семантични особености 
на местоименията и местоименните наречия, образувани с частица 
еди-. – БЕ, 1980, кн. 5. 

Ро Хауге 1981: Ро Хауге, Х. Опит за семантичен анализ на 
неопределителните местоимения кой да е и който и да е. – В: 
Българистични изследвания. Първи българо-скандинавски симпозиум. 
С., 1981. 

Русек 1978: Кизек, Ј. 7, һіѕёоги гапиКоуу пеоКте опус! ү јетуки 
БшрагзКкии.- бргаугогдаша х розедгей Коті1ѕјі Маџкоуусһ РАК, ХХП, 
1978, № 2. 

Тодоров 1994: Тодоров, Т. Етимологични етюди. С. , 1994. 


(Статията е публикувана в Сб. Научни изследвания в чест на 
проф. д-р Боян Байчев. Университетско издателство “Св. св. Кирил и 
Методий”. Велико Търново, 2005, с. 61-68) 


